У Вікіпедыі ёсць артыкулы пра іншых асоб з прозвішчам Грыгараў.

**Вячаслаў Грыгараў** (нар. 8 сакавіка 1982, Баранавічы) — беларускі футбаліст (паўабаронца) і трэнер. У цяперашні час працуе галоўным трэнерам брэсцкага «Цэнтра футбола».

Клубная кар’ера
---------------

Пачынаў кар’еру ў мінскіх клубах РВАР і «РШВСМ-Алімпія», якія ўваходзілі ў сістэму барысаўскага БАТЭ, а ў 2000 дэбютаваў і ў асноўнай камандзе клуба. У сезоне 2001 трывала з’яўляўся на полі, а сезон 2002 выйшаў няўдалым, і Вячаслаў перайшоў у мінскае «Тарпеда-СКА». У 2005 годзе, пасля таго як тарпедаўцы па фінансавых прычынах адмовіліся ад удзелу ў Вышэйшай лізе, перайшоў у «Нёман».

У 2007 годзе стаў іграком мікашэвіцкага «Граніта», якому дапамог выйсці ў Вышэйшую лігу (хоць сам на некаторы час ад’ехаў у Чэхію, дзе выступаў у трэцім дывізіёне). У 2008—2009 гуляў за «Граніт» у Вышэйшай лізе, застаўся ў клубе і пасля вылету ў Першую лігу.

У 2011 годзе стаў іграком «Слуцка», дзе неўзабаве стаў адным з лідараў. Дапамог клубу ў сезоне 2013 перамагчы ў Першай лізе. У сезоне 2014 быў асноўным апорным абаронцам каманды ў Вышэйшай лізе.

У студзені 2015 года падоўжыў кантракт са «Слуцкам». Пачатак сезону 2015 прапусціў з-за траўмы, на полі з’явіўся толькі ў чэрвені. У жніўні 2015 года, пасля адстаўкі галоўнага трэнера случан Юрыя Крата, Грыгараў быў прызначаны выканаўцам абавязкаў галоўнага трэнера. У выніку, здолеў узняць каманду з апошняга 14-га месца на 11-е.

Міжнародная кар’ера
-------------------

Выступаў за моладзевую зборную Беларусі.

Трэнерская кар’ера
------------------

У студзені 2016 года атрымаў трэнерскую ліцэнзію катэгорыі B і неўзабаве быў зацверджаны на пасадзе галоўнага трэнера «Слуцка». Сезон 2016 года пад кіраўніцтвам Грыгарава каманда правяла няўдала, доўгі час знаходзілася ў зоне вылету. Пасля паражэння ў верасні ад аўтсайдэра, мікашэвіцкага «Граніта», Грыгараў быў адпраўлены ў адстаўку, але неўзабаве кіраўніцтва клуба вырашыла пакінуць трэнера на пасадзе, а звольніць яго памочніка Андрэя Баса. У студзені 2017 года стала вядома, што «Слуцк» не будзе падаўжаць кантракт з трэнерам.

Пазней стаў працаваць дзіцячым трэнерам у структуры «Мінска». У снежні 2019 года стаў галоўным трэнерам жаночай каманды «Мінск». Пакінуў пасаду ў кастрычніку 2020 года.

У пачатку 2021 года ўвайшоў у трэнерскі штаб брэсцкага «Руха» ў якасці старшага трэнера. У жніўні 2021 года, пасля адстаўкі Кірыла Альшэўскага, быў прызначаны выканаўцам абавязкаў галоўнага трэнера. У снежні 2021 года быў зацверджаны галоўным трэнерам, падпісаўшы двухгадовы кантракт. У пачатку 2022 года рыхтаваў каманду да новага сезона, застаўся ў клубе і ў сакавіку, пасля таго як «Рух» зняўся з Вышэйшай лігі, аднак у красавіку брэсцкі клуб адмовіўся і ад удзелу ў Другой лізе. Тым не меней, Грыгараў застаўся працаваць з юнацкімі камандамі «Руха», якія працягвалі выступаць у юнацкім першыстве, а з лета, пасля таго як акадэмія «Руха» была пераўтворана ў «Цэнтра развіцця футбола», перайшоў туды. У пачатку 2023 года ўзначаліў каманду «Цэнтра футбола», якая заявілася ў Другую лігу.

У жніўні 2023 года атрымаў трэнерскую ліцэнзію катэгорыі PRO.

Дасягненні
----------

* Беларусь 01Чэмпіён Чэмпіён Беларусі: 2002
* Беларусь 02Сярэбраны прызёр Срэбраны прызёр чэмпіянату Беларусі: 2000
* Беларусь 03Бронзавы прызёр Бронзавы прызёр чэмпіянату Беларусі: 2001
* Беларусь Пераможца Першай лігі чэмпіянату Беларусі: 2013

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 1998 | Д3-А | РВАР | Беларусь | 20 | 2 |
| 1999 | Д3-А | РВАР | Беларусь | 20 | 3 |
| 2000 (1) | Д3-А | РШВСМ-Алімпія | Беларусь | 4 | 1 |
| 2000 (2) | Д1 | БАТЭ | Беларусь | 12 | 2 |
| 2001 | Д1 | БАТЭ | Беларусь | 23 | 2 |
| 2002 | Д1 | БАТЭ | Беларусь | 5 | 0 |
| 2003 | Д1 | Тарпеда-СКА | Беларусь | 15 | 0 |
| 2004 | Д1 | Тарпеда-СКА | Беларусь | 25 | 2 |
| 2005 | Д1 | Нёман | Беларусь | 20 | 1 |
| 2006 | Д1 | Нёман | Беларусь | 17 | 0 |
| 2007 (1) | Д2 | Граніт | Беларусь | 12 | 1 |
| 2007/08 (1) | Д3 | Мутэніцы | Чэхія |  ? |  ? |
| 2008 | Д1 | Граніт | Беларусь | 25 | 2 |
| 2009 | Д1 | Граніт | Беларусь | 12 | 0 |
| 2010 | Д2 | Граніт | Беларусь | 24 | 0 |
| 2011 | Д2 | Слуцк | Беларусь | 28 | 1 |
| 2012 | Д2 | Слуцк | Беларусь | 19 | 2 |
| 2013 | Д2 | Слуцк | Беларусь | 25 | 1 |
| 2014 | Д1 | Слуцк | Беларусь | 27 | 0 |
| 2015 | Д1 | Слуцк | Беларусь | 8 | 0 |
|

Зноскі
------

1. ↑  Vyacheslav Grigorov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Лошанков, Григоров, Зенько и и еще четыре футболиста продлили контракты со «Слуцком»
3. ↑  Вячеслав Григоров назначен исполняющим обязанности главного тренера «Слуцка»
4. ↑  Футбол. Дмитрий Молош, Андрей Разин и Александр Сулима получили тренерские лицензии категории «В» УЕФА
5. ↑  Вячеслав Григоров официально назначен главным тренером «Слуцка»
6. ↑  Футбол. Олег Караневский: приняли решение контракт с Григоровым не продлевать
7. ↑  Бывший тренер «Слуцка» Григоров работает с детьми в структуре «Минска»
8. ↑  Григоров возглавил женскую команду "Минска"
9. ↑  Лухвич сменил Григорова на посту главного тренера женской команды "Минска"
10. ↑  Вячеслав Григоров назначен исполняющим обязанности главного тренера "Руха"
11. ↑  Вячеслав Григоров назначен исполняющим обязанности главного тренера "Руха"
12. ↑  "С финансированием все должно быть хорошо". Как "Рух" перестраивается для участия во второй лиге
13. ↑  Плюс "Волат", "Торпеда", "Ореса", "Ошмяны" и компания. Минус Кировск, Ветка и "Узда". Все команды второй лиги (руск.). *football.by* (29 сакавіка 2023). Праверана 18 красавіка 2023.
14. ↑  Радьков, Челядинский, Горовцов и еще 16 тренеров стали обладателями лицензий PRO (руск.). *football.by* (14 жніўня 2023). Праверана 11 верасня 2023.

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · soccerdonna.de (трэнер) · Soccerway · teams.by · Transfermarkt (ігрок) · Прэсбол |